CELEX: 22003D0164
Language: hr
Date: 2003-11-07 00:00:00
Title: Odluka Zajedničkog odbora EGP-a br. 164/2003 od 7. studenoga 2003. o izmjeni Protokola 31 uz Sporazum o EGP-u o suradnji u posebnim područjima izvan područja četiriju temeljnih sloboda

11/Sv. 97
            
            
               HR
            
            
               Službeni list Europske unije
            
            
               207
            
         22003D0164
   
               L 041/67
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 164/2003
   od 7. studenoga 2003.
   o izmjeni Protokola 31 uz Sporazum o EGP-u o suradnji u posebnim područjima izvan područja četiriju temeljnih sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegove članke 86. i 98.,
   budući da:
   
               (1)
            
            
               Protokol 31 Sporazuma izmijenjen je Odlukom Zajedničkog odbora EGP-a br. 102/2000 od 10. studenoga 2000. (1).
            
         
               (2)
            
            
               Primjereno je proširiti suradnju ugovornih stranaka Sporazuma kako bi se uključila Odluka br. 1230/2003/EZ Europskog parlamenta i Vijeća od 26. lipnja 2003. o usvajanju višegodišnjeg akcijskog programa u području energije: „Inteligentna energija – Europa” (2003. – 2006.) (2).
            
         
               (3)
            
            
               Protokol 31 Sporazuma treba izmijeniti kako bi se omogućio početak proširene suradnje od 1. siječnja 2003.,
            
         ODLUČIO JE:
   Članak 1.
   Članak 14. Protokola 31. Sporazuma izmjenjuje se:
   
               1.
            
            
               Iza stavka 2.d umeće se novi stavak:
               
                           „2.e
                        
                        
                           Od 1. siječnja 2003. države EFTA-e (Europskog udruženja slobodne trgovine) sudjeluju u programu Zajednice iz stavka 5.g i aktivnostima koje iz istog proizlaze, osim u posebnom području programa ‚Coopener’ i aktivnostima koje iz istog proizlaze.”;
                        
                     
         
               2.
            
            
               Stavku 5. dodaje se sljedeće:
               
                           „g)
                        
                        
                           
                              32003 D 1230: Odluka br. 1230/2003/EZ Europskog parlamenta i Vijeća od 26.lipnja 2003. o usvajanju višegodišnjeg akcijskog programa u području energije: ‚Inteligentna energija – Europa’ (2003. – 2006.) (SL L 176, 15.7.2003., str. 29.).”;
                        
                     
         
               3.
            
            
               „Stavak 5. točke (a), (b), (c), (d), (e) i (f)” u stavku 3. i stavku 4. zamjenjuju se sa „stavak 5. točke (a), (b), (c), (d), (e), (f) i (g).”
            
         Članak 2.
   Ova Odluka stupa na snagu prvog dana nakon posljednje prijave poslane Zajedničkom odboru za Europski gospodarski prostor u skladu s člankom 103. stavkom 1. Sporazuma (3).
   Primjenjuje se od 1. siječnja 2003.
   Članak 3.
   Ova se Odluka objavljuje u odjeljku o EGP te u Dodatku o EGP-u Službenom listu Europske unije.
   
      Sastavljeno u Bruxellesu 7. studenoga 2003.
      
         
            Za Zajednički odbor EGP-a
         
         
            Predsjednik
         
         H.S.H PRINZ NIKOLAUS von LIECHTENSTEIN
      
   
   
      (1)  SL L 7, 11.1.2001., str. 38.
   
      (2)  SL L 176, 15.7.2003., str. 29.
   
      (3)  Ustavni zahtjevi su navedeni.